stanford-oval/wikipedia huggingface dataset:
Gwangju

| Gwangju (광주) |
| --- | --- |

 Gwangjun sijainti
 Koordinaatit: 35°10′N, 126°55′E 
Valtio:  Etelä-Korea
Alue:  Honam
Hallinto:  
 – Kaupunginjohtaja:  Kang Woon-tae
Pinta-ala:  
 – Kokonaispinta-ala:  501,1 km²
Väkiluku (2022):  1 431 050
 – Väestötiheys:  2 856 as./km²
 
 www.gwangju.go.kr 
Infobox OKVirheellinen NIMI-arvo: 
Gwangju (kor. 광주, hanja 光州) on maakuntajaon ulkopuolinen metropolikaupunki Etelä-Korean lounaisosassa. Se sijaitsee sisämaassa muutama kymmenen kilometriä Keltaisenmeren rannikolta ja on kokonaan Etelä-Jeollan maakunnan ympäröimä. Se oli aiemmin myös maakunnan pääkaupunki. Gwangjun asukasluku oli 1 431 050 vuonna 2022, ja sen pinta-ala on 501,1 neliökilometriä.
Gwangjun nimen muodostaneet kirjoitusmerkit tarkoittavat ”valon kaupunkia”. Varhaisin tunnettu maininta nimestä on Goryeo-dynastian ajalta vuodelta 940, ja sen väitetään olevan Yi Saekin keksintöä. Metropolikaupunki Gwangjusta tehtiin vuonna 1995. Se on maan lounaisosien tärkein talouden, koulutuksen ja kulttuurin keskus. Kaupunki tunnetaan muun muassa vuoden 1980 demokratialiikkeen syntypaikkana ja taidekaupunkina. Maalaustaiteen Namjonghwa-koulukunta ja pansori-musiikki ovat saaneet alkunsa Gwangjusta, ja siellä on järjestetty Gwangjun biennaali vuodesta 1995 lähtien.
18. toukokuuta 1980 Gwangjussa alkoi kapina Chun Doo-hwanin sotilasdiktatuuria vastaan. Tämä johti Gwangjun verilöylyyn.
Gwangjussa on lämpimintä elokuussa, jolloin päivän keskilämpötila on 23–31 °C. Viileintä on tammikuussa, jolloin päivän keskilämpötila on −3–5 °C. Sateita saadaan ympäri vuoden, mutta eniten sataa heinä- ja elokuussa. Niiden aikana sataa noin 560 millimetriä. Vuosittainen sadanta on noin 1 400 millimetriä.
Ystävyyskaupungit

Gwangjulla on seitsemän sisarkaupunkia ympäri maailmaa:
Tainan, Kiinan tasavalta (vuodesta 1968)
San Antonio, Yhdysvallat (vuodesta 1982)
Kanton, Kiina (vuodesta 1996)
Medan, Indonesia (vuodesta 1997)
Sendai, Japani (vuodesta 2002)
Changzhi, Kiina (vuodesta 2014)
Nghệ An, Vietnam (vuodesta 2022)
Aiheesta muualla

Kuvia tai muita tiedostoja aiheesta Gwangju Wikimedia Commonsissa
Kaupungin internetsivut (koreaksi, englanniksi, kiinaksi, japaniksi)
Korean tasavallan hallinnollinen jako
| --- | --- |
Pääkaupunki:  Soul
Suurkaupungit:   Busan  Daegu  Daejeon  Gwangju  Incheon  Ulsan 
Provinssit:   Etelä-Chungcheong  Etelä-Gyeongsang  Etelä-Jeolla  Gangwon  Gyeonggi  Jeju  Pohjois-Chungcheong  Pohjois-Gyeongsang  Pohjois-Jeolla
Rituparno Ghosh

| Rituparno Ghosh |
| --- | --- |

Henkilötiedot
Syntynyt: 31. elokuuta 1963 Kalkutta, Länsi-Bengali, Intia
Kuollut: 30. toukokuuta 2013 (49 vuotta) Kalkutta, Länsi-Bengali, Intia
Ammatti:  elokuvaohjaaja, elokuvakäsikirjoittaja
Ohjaaja
Aktiivisena:  1992–2013
Aiheesta muualla
IMDb 
Elonet
Allmovie
Rituparno Ghosh (31. elokuuta 1963 Kalkutta – 30. toukokuuta 2013 Kalkutta) oli intialainen elokuvaohjaaja ja -käsikirjoittaja, joka työskenteli pääasiassa bengalinkielisessä elokuvateollisuudessa. Hän voitti urallaan useita arvostettuja palkintoja sekä kotimaassaan että kansainvälisesti.
Ghosh kuoli sydänkohtaukseen 49-vuotiaana 30. toukokuuta 2013.
Yksityiselämä

Ghosh oli yksi harvoista avoimesti homoseksuaaleista henkilöistä intialaisessa elokuvateollisuudessa. Häntä pidettiin ikonina intialaisessa HLBT-yhteisössä.
Valikoitu filmografia

Unishe April (1994)
Dahan (1997)
Chokher Bali (2003)
Raincoat (2004)
The Last Lear (2007)
Aiheesta muualla

Kuvia tai muita tiedostoja aiheesta Rituparno Ghosh Wikimedia Commonsissa
HMS Esk (H15)

| HMS Esk |
| --- | --- |
 HMS Esk

Aluksen vaiheet
Rakentaja:  Swan Hunter and Wigham Richardson Ltd, Wallsend
Kölinlasku:  23. maaliskuuta 1933
Laskettu vesille:  19. maaliskuuta 1934
Palveluskäyttöön:  26. syyskuuta 1934
Poistui palveluskäytöstä:  uponnut 31. elokuuta 1940
Tekniset tiedot
Uppouma:  1 405 t (standardi) 1 940 t (kuormattu)
Pituus:  100,28 m
Leveys:  10,13 m
Syväys:  3,81 m
Koneteho:  36 000 hv
Nopeus:  36 solmua
Miehistöä:  145
Aseistus
Aseistus:  4 × QF 4,7" Mk IX -tykkiä 2 × nelipiippuista Vickers .50" -ilmatorjuntakonekivääriä 60 × miinaa 20 × syvyyspommia
HMS Esk (viirinumero H15) oli Britannian kuninkaallisen laivaston E-luokan hävittäjä maailmansotien välillä ja toisessa maailmansodassa.
Valmistus

Alus tilattiin 1. marraskuuta 1932 Swan Hunter and Wigham Richardsonilta Wallsendistä, missä köli laskettiin 23. maaliskuuta 1933. Alus laskettiin vesille 19. maaliskuuta 1934 ja otettiin palvelukseen 26. syyskuuta. Valmistuskustannukset olivat 247 649 puntaa ilman Amiraliteetin toimittamia ase- ja viestijärjestelmiä. Aluksen runko maksoi 106 225, pääkone 133 500 ja apukoneet 7 924 puntaa.
Päälliköt

Aluksen päälliköinä olivat:
Richard John Hullis Couch, DSC 14. helmikuuta 1938 - 1. syyskuuta 1940 (kaatui)
Ritva-Liisa Harjumaa

Ritva-Liisa Harjumaa (o.s. Lavi, 29. huhtikuuta 1932 Helsinki – 27. helmikuuta 2022 Rovaniemi) oli suomalainen lehtori, kirjailija ja lavarunouden SM-nelonen vuodelta 2007. Rovaniemellä asunut Harjumaa julkaisi 24 teosta, joista suuri osa oman Revontulet-pienkustantamon kautta.  Harjumaa toimi englannin, saksan ja viestinnän lehtorina kauppaoppilaitoksessa. Lisäksi Harjumaa tunnetaan eri lehdissä julkaistuista satiirista kannanotoista ja kirjoittamistaan näytelmistä.
Harjumaa tunnettiin myös monipuolisena pianomuusikkona ja laulajien säestäjänä, jonka ohjelmisto käsittää sekä hengellistä, klassista että viihdemusiikkia. Musiikkiopintonsa hän aloitti Lahdessa Viipurin musiikkiopistossa.
Teoksia

Syrjähyppyjä : 80 sivua, runoja, joista joitakin hän on säveltänyt lauluiksi 1988
Sielu narun nokassa : 156 sivua, romaani 1999
Ihmisen osa : 160 sivua, novelleja 2000
Koukussa : 181 sivua, novelleja 2000
Patsaita pienille : 167 sivua, novelleja 2000
Riemua ruumiiseen : 499 sivua, 24 novellia 2001
Uskomusten uhan alla : 339 sivua, proosaa, mm. elämäntapatarinoita 2002
Juoksu sadun maahan : 309 sivua, lämminhenkinen ja fantasiarikas lastenromaani 2002
Ah Matti, olet ahmatti : 160 sivua, yli tuhat monimerkityksellistä kielikaskua 2003
Pahan akseli : 367 sivua, scifi-romaani, faktaa ja fiktiota sekä kirpeätä satiiria 2003
Anteeksi, väärä numero : 228 sivua hulvattomia puhelinkeskusteluja 2003
Harhahipaisuja : 423 sivua, proosakokoelma 2004
Lapin lumo ja lymy : 219 sivua, romaani, junantuoman elämyksiä 2004
Taidetta ja tapaturmia : 248 sivua, minijännäreitä, sekä huumoria että jännitystä 2004
Tulivuoriurut : 132 sivua, runoja 2005
Pallosalamapolska : 305 sivua, proosakokoelma 2005
Reipas jää toiseksi : 262 sivua, proosakokoelma 2007
Uskonorjat ja dinosaurus : 200 sivua, väittely- ja elämänkatsomusromaani 2007
Ah Matti, olet ahmatti : 156 sivua, noin 1400 monimerkityksellistä kielikaskua, 2. laajennettu painos, Lapin yliopistokustannus 2008
Kilpikonna selällään : 124 sivua, sekä kirpeitä että kaipaavia runoja 2009
Säästöpossu puree : 305 sivua, romaani, satiirinen ja herkkä 2010
Äimistelyä kaheleitten kyydissä : 225 sivua, proosakokoelma 2011
Mielenhölkkää : 291 sivua, proosakokoelma 2012
Valetotuudet oljenkorsina : 224 sivua, proosakokoelma 2013
Ristiinpistoja : 250 sivua, huijariromaani, teesejä monelle ovelle 2014
Ritva-Liisa Harjumaan tekstejä sisältäviä antologioita:
Rakastan, rakastat, rakastaa : Lahden Runomaraton, kaksi runoa 1998
Sydänpuuta : Metsälehtikustannus, novelli 2004
Lapsuusmuistoja : Suomen Elämäntapayhdistys ry, novelli, 2006
Suomen suomalaisin runo : ntamo, kaksi runoa 2008
Ihan hyvä maanantaiksi : Suomalaisen Kirjallisuuden Seura, novelli 2010
Suomen Näytelmäkirjailijaliiton sivulta löytyy myös Ritva-Liisa Harjumaan vuoropuheluita ja pienoisnäytelmiä:
Anteeksi, väärä numero
Luvaton tupa
Siskonmakkarat
Taidekauppiasta jännittää
Tuosta poikki ja pinoon
Uskollinen astmaatikko
Palkinnot

Päätalo-instituutti, romaanisarja : Sielu narun nokassa, 1. sija 1999
Päätalo-instituutti, lastenkirjasarja : Juoksu sadun maahan, 1. sija 2003
Lavarunouden SM-kilpailut, finaalin 4. sija 2007
Suomen hautaustoimistojen liitto ry, Näitä hautajaisia en unohda-kirjoituskilpailu : Superjohtajan leski, 2. sija 2008
Aiheesta muualla

Ritva-Liisa Harjumaan kotisivut
Matomäki (Nakkila)

Matomäen koulu huhtikuussa 2018.
Matomäki on Nakkilassa sijaitseva kylä. Kylän postinumero on 29270 ja se sijaitsee noin seitsemän kilometrin päässä kunnan keskustasta. Kylän palveluihin kuuluvat muun muassa lopettamisuhan alla oleva Matomäen koulu sekä MTM Osto ja myyntipalvelun toimipiste. Matomäen kylästä on kotoisin muun muassa vuorineuvos Tauno Matomäki.
Gwaii Haanasin kansallispuisto

Gwaii Haanasin kansallispuiston sijainti
| --- | --- |
Sijainti:  Kuningatar Charlotten saaret, Brittiläinen Kolumbia, Kanada
Lähin kaupunki:  Sandspit, Brittiläinen Kolumbia
Pinta-ala:  1495 km²
| --- | --- |
Tyyppi:  Kanadan kansallispuistot, kulttuuriperintökohde 
Perustettu:  1993
Luokitus:  Maailmanperinnön aieluettelon kohde (d) (1. lokakuuta 2004) 
Hallinto:  Parks Canada
muokkaa - muokkaa wikitekstiä - muokkaa Wikidataa
Gwaii Haanasin kansallispuisto (engl. Gwaii Haanas National Park Reserve & National Marine Conservation Area Reserve) on kansallispuisto ja tähän kytkeytyvä merellinen suojelualue Brittiläisessä Kolumbiassa, Kanadassa. Se perustettiin vuonna 1993 yhdessä haidojen kulttuuriperintöalueen (engl. Gwaii Haanas Haida Heritage Site) kanssa.  Haidan kielellä Gwai Hanaas tarkoittaa "kauneuden saaria".
Yhdessä Gwaii Haanasin suojelualueet kattavat noin 15 prosenttia (1 470 neliökilometriä)selvennä ja siihen kuuluu 138 noin 150:stä nimellä Haida Gwaii tunnetuista haidojen perinteisesti asuttaman alueen saarista.selvennä Saaret tunnettiin aiemmin tilapäisesti myös englanninkielisellä nimellä Queen Charlotte Islands.
Gwaii Haanasin pääsee esimerkiksi merikajakilla, veneellä tai vuokratulla vesitasolla.
SG̱ang Gwaay

Puiston eteläosassa sijaitsee SG̱ang Gwaayn saari, joka on maailmanperintökohde, jonka UNESCO valitsi luetteloonsa vuonna 1981. Tunnustuksen saari sai historiallisesta merkityksestä haidojen taiteelle ja elämäntavalle. SG̱ang Gwaay Llnagaayn kylästä löytyy todisteita haidojen tavoista, kuten toteemipaaluja.
Aiheesta muualla

Wikimedia Commonsissa on kuvia tai muita tiedostoja aiheesta .
Report on the State of Conservation of SGaang Gwaii (Anthony Island) (Arkistoitu – Internet Archive) (englanniksi)
Canada World Heritage Sites: SG̱ang Gwaay (Arkistoitu – Internet Archive) (englanniksi)
Parks Canada – Gwaii Haanas National Park Reserve and Haida Heritage Site (englanniksi) (ranskaksi)
SG̱ang Gwaay UNESCON sivuilla (englanniksi) (ranskaksi)
Kanadan kansallispuistot
Aulavik
Auyuittuq
Banff
Bruce Peninsula
Cape Breton Highlands
Elk Island
Forillon
Fundy
Georgian Bay Islands
Glacier
Grassland
Gros Morne
Gulf Islands
Gwai Haanas
Ivvavik
Jasper
Kejimkujik
Kluane
Kootenay
Kouchibougnac
La Maurice
Mingan Archipelago
Mount Revelstoke
Nahanni
Pacific Rim
Pelee
Prince Edward Island
Pukaswa
Prince Albert
Quttinirpaaq
Riding Mountain
Sirmilik
St. Lawrence Islands
Terra Nova
Torngat Mountains
Tuktut
Ukkusiksalik
Vuntut
Wapusk
Waterton
Wood Buffalo
Yoho
HOT-7

| HOT-7 |
| --- | --- |

Tunnisteet
IUPAC-nimi:  N-[2-(2,5-dimetoksi-4-propyylisylfanyyli-fenyyli)-etyyli]-hydroksylamiini
CAS-numero:  14780-24-6
PubChem CID:  44350017
Ominaisuudet
Molekyylikaava:  C13H21NO3S
Moolimassa:  271,374 g/mol
HOT-7 on 2C-ryhmään kuuluva psykedeelinen fenetyyliamiini. Sen kehitti oletettavasti ensimmäisenä Alexander Shulgin ja on maininnut aineesta kirjoittamassaan kirjassa PiHKAL.
HOT-7:lla on rakenteellisia samankaltaisuuksia 2C-T-7:n; ja muiden HOT-ryhmän kemikaalien kanssa, lähimmin HOT-2 ja HOT-17 -kemikaalien kanssa.
Aineen tyypillinen annostus on 15–25mg ja sen vaikutus kestää Shulginin mukaan 6–8 tuntia. Aine aiheuttaa visuaalisia hallusinaatioita silmien ollessa auki tai suljettuna. Se aiheuttaa myös "humalaa" muistuttavan olotilan.
Aiheesta muualla

Erowid - käyttäjäkokemussivu (englanniksi)
PiHKAL-kirja osoitteessa Erowid (englanniksi)
isomerdesign.com (englanniksi)
Fenetyyliamiinit eli fenyylietyyliamiinit
| --- | --- |
Amfetamiinit:  3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit:  Adrenaliini |  Dopamiini | Metyylidopa | Noradrenaliini
Katinonit:  4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut:  2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HOT-7
Käännös suomeksi
Mazda CX-4

| Mazda CX-4 |
| --- | --- |

Valmistustiedot
Valmistusmaa:   Kiina
Valmistaja:  Mazda
Valmistusvuodet:  2016–
Korimalli:  5-ovinen crossover
Luokka:  J-segmentti
Teknisesti samankaltaisia:  Mazda3 (BM/BN) Mazda CX-5 (KF) Mazda CX-8
Iskutilavuus:  2,0–2,5 l
Polttoaine:  bensiini
Vetotapa:  etuveto neliveto
Vaihteisto:  6-vaihteinen automaatti
Mazda CX-4 on Mazdan vuodesta 2016 lähtien valmistama crossover-tyyppinen automalli, jota myydään ainoastaan Kiinan markkinoilla.
CX-4 esiteltiin Pekingin autonäyttelyssä keväällä 2016. Se pohjautuu samaan perusrakenteeseen kuin Mazda CX-5, mutta on sitä 78 millimetriä pidempi ja lähes 20 senttimetriä matalampi. Moottorivalikoimassa ovat 2,0- ja 2,5-litraiset bensiinimoottorit.
Aiheesta muualla

Kuvia tai muita tiedostoja aiheesta Mazda CX-4 Wikimedia Commonsissa
Komsan kulttuuri

Komsan kulttuuri oli noin 10 000–6000 eaa. Pohjois-Norjan rannikolle ilmaantunut kivikautinen metsästäjä - kalastajien kulttuuri, joka saapui sinne jääkauden päättymisen aikoihin Norjan rannikkoa ja jäätikön reunaa pitkin. Kulttuurin arvellaan saaneen alkunsa Ahrensburgin kulttuurista. Luultavasti kulttuuri lähti jääkauden aikana kuivana olleelta Pohjanmereltä pohjoiseen ehkä 10 100 vuotta sitten. Se levisi Varangeriin noin 9 300 vuotta sitten ja vakiintui noin 9 000 vuotta sitten. Inarista tehty noin 7 900 vuoden ikäinen löytö voi liittyä Komsan kulttuuriin.
Jotkut arvelevat, että asutus olisi ehkä vaihtunut Pohjois-Norjan rannikolla jossain vaiheessa  lännestä tulleesta itäiseen mutta tuskin kokonaan.
Komsan kulttuurin löysi ensimmäisenä arkeologi Anders Nummedal.
Košicen kansainvälinen lentoasema

Košicen kansainvälinen lentoasema (IATA: KSC, ICAO: LKZK) on lentoasema, joka sijaitsee Borcan kaupunginosassa, Košicessa, 230 metrin korkeudessa merenpinnan yläpuolella.
Alunperin lentoasema rakennettiin sotilaskäyttöön, mutta vuonna 1950 siitä rakennettiin siviililentoliikenteelle tarkoitettu asema. Lentoasema avattiin vuonna 1951, ja kolme vuotta myöhemmin asemalle rakennettiin kahden kilometrin pituiseksi laajennettu kiitotie, terminaali, konehalli ja lennonjohtotorni. Kiitorataa pidennettiin jälleen 1 100 metrillä vuosina 1974-1977. Sotilastoiminta lentoasemalla lopetettiin vuonna 2004.
Käännös suomeksi
Gunther Schuller

Gunther Schuller (vas.) ja A. B. Spellman.
Gunther Schuller (22. marraskuuta 1925 New York – 21. kesäkuuta 2015 Boston) oli yhdysvaltalainen säveltäjä, käyrätorvensoittaja ja kapellimestari. Häntä pidetään yhtenä nykytaidemusiikin merkittävimmistä hahmoista, ja hän soitti myös jazzia.
Schuller toimi jo teini-ikänsä lopulla Cincinnatin sinfoniaorkesterin käyrätorvensoittajana; pian hän sai saman toimen Metropolitan-oopperan orkesterista. Hän omistautui vuodesta 1959 säveltämiselle. Hän oli Yhdysvaltain taide- ja kirjallisuusakatemian musiikkiosaston jäsen vuodesta 1967.
Schuller teki yhteistyötä useamman jazzmuusikon kanssa. Hänet tunnetaankin juuri hänen luomastaan klassisen musiikin ja jazzin vaikutteita yhdistelevästä third stream -tyylistä. Hänelle myönnettiin vuonna 1994 Pulitzer-palkinto teoksesta Of Reminiscences and Reflections. Jazzlehti Down Beat myönsi hänelle vuonna 1993 Lifetime Achievement Awardin, ja lisäksi hän voitti kaksi Grammy-palkintoa.
Schullerin teosten joukossa on muun muassa musiikinhistorian tiettävästi ensimmäinen konsertto kontrafagotille (1978), jonka Schuller sävelsi National Symphony Orchestran kontrafagotisti Lewis Lipnickille.
Kirjallisuutta

Schuller, Gunther: A Life in Pursuit of Music and Beauty.  Rochester:  University of Rochester Press, 2011.  ISBN 978-1-58046-342-3.
Aiheesta muualla

Gunther Schullerin muistokirjoitus Helsingin Sanomissa
Kompuutteri

Kompuutteri voi tarkoittaa seuraavia:
tietokone
KotiMikro, lehti (aiemmin Kompuutteri kaikille).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kompuutteri”, voi hakea sivunnimihaulla, laajalla sivunnimihaulla tai tekstihaulla.
Marita Duncker

Marita Wilhelmina Honkanen, o.s. Duncker, (26. toukokuuta 1903 Ähtäri – 16. elokuuta 1988 Helsinki) oli suomenruotsalainen kirjailija. Hän julkaisi kirjansa Marita Dunckerin nimellä.
Marita Dunckerin vanhemmat olivat Tikkurilan asemapäällikkö Henrik Gustaf Duncker ja Martha Charlotta Karolina Widbom. Hän oli naimisissa vuodesta 1947 August Honkasen kanssa.[lähde? ]
Teoksia

Märtas kavaljerer. Söderström, Helsingfors 1939
Syskonen i lektorsvillan. Söderström, Helsingfors 1940 (suomeksi nimellä Iloiset sisarukset, Gummerus 1943)
Soletter à 0,015 : detektivroman. Söderström, Helsingfors 1943 (suomeksi nimellä Yhden kortin varassa, Jännityskirjasto 1. Pori 1945)
Masato Kudō

| Henkilötiedot |
| --- | --- | --- |
Koko nimi: Masato Kudō
Syntymäaika: 6. toukokuuta 1990
Syntymäpaikka: Tokio, Japani
Kuolinaika: 21. lokakuuta 2022 (32 vuotta)
Kansalaisuus:  Japani
Pelipaikka: Hyökkääjä
Pituus: 177 cm
Seura
Seura: Renofa Yamaguchi FC
Pelinumero: 19
Seurat
| Vuodet | Seura | O (M) |
| 2009–2015 2016 2017–2018 2019– | Kashiwa Reysol Vancouver Whitecaps Sanfrecce Hiroshima Renofa Yamaguchi FC | 189 (66) 16 (2) 30 (4)  |
Maajoukkue
| 2013 | Japani | 4 (2) |
 Seurajoukkueuran tilastot kattavat vain kansalliset sarjat.
Masato Kudō (jap. 工藤 壮人, Kudō Masato; 6. toukokuuta 1990 Tokio – 21. lokakuuta 2022) oli japanilainen jalkapalloilija.
Jalkapallomaajoukkue

Kudō debytoi Japanin maajoukkueessa heinäkuussa 2013. Hän pelasi neljä maaottelua ja teki niissä kaksi maalia.
Aiheesta muualla

National Football Teams
Gillingham

| Gillingham |
| --- | --- |
 Gillinghamin pääkatu.
 fiGillingham 
 51°22′44″N, 0°33′00″E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Kent
Yhtenäishallintopiiri:  Medway
Maantiede
Kokonaispinta-ala:  22 km²
Metropolialue:  51 km²
Väestö
Väkiluku (2021):  108 000
Väestötiheys:  4 955 as./km²
Metropolialue:  254 000
Metropolialueen väestötiheys:  4 949 as./km²
 www.medway.gov.uk 
Gillingham on noin 108 000 asukkaan kaupunki Kentin kreivikunnassa Kaakkois-Englannissa. Se muodostaa Chathamin ja Rochesterin kanssa 254 000 asukkaan yhtenäisen kaupunkialueen ja Medwayn yhtenäishallintopiirin. Gillingham on suoraan yhtenäishallintopiirin alaisuudessa eikä sillä ole kunnallista itsehallintoa (unparished area).
Gillingham on jalkapalloseura Gillingham FC:n kotikaupunki. Siellä on myös Britannian kuninkaallisten insinöörijoukkojen varuskunta ja museo.
Aiheesta muualla

Wikimedia Commonsissa on kuvia tai muita tiedostoja aiheesta .
The King Charles Hotel, Gillingham
Invicta SCUBA Divers at the Black Lion Leisure Centre (Arkistoitu – Internet Archive) Next to the King Charles Hotel
St Mark's Church, New Brompton (Arkistoitu – Internet Archive) Includes notes about growth of New Brompton
Riverside Country Park, New Rainham (Arkistoitu – Internet Archive)
The Medway Portal (Arkistoitu – Internet Archive)
Mazda CX-30

| Mazda CX-30 |
| --- | --- |

Valmistustiedot
Valmistusmaa:   Japani
Valmistaja:  Mazda
Valmistusvuodet:  2019–
Korimalli:  5-ovinen crossover
Luokka:  J-segmentti
Teknisesti samankaltaisia:  Mazda3 (BP)
Tekniset tiedot
Moottori:  R4
Iskutilavuus:  1,8–2,5 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti
Mazda CX-30 on Mazdan vuodesta 2019 lähtien valmistama crossover-tyyppinen automalli, joka sijoittuu mallistossa pienemmän CX-3:n ja suuremman CX-5:n väliin. Auto sai muusta mallistosta poikkeavan mallinimen, sillä Kiinassa on jo myynnissä Mazda CX-4 -niminen malli.
Vuoden 2019 Euro NCAP -kolaritestistä CX-30 sai tulokseksi täydet viisi tähteä.
CX-30 esiteltiin Geneven autonäyttelyssä keväällä 2019. Tekniikaltaan se perustuu Mazda3:een. Moottorivalikoimassa ovat 2,0-litrainen bensiinimoottori sekä 1,8-litrainen dieselmoottori. Myöhemmin tarjolle tulee myös puristussytytteinen Skyactiv-X-bensiinimoottori. Vaihteistona on kuusivaihteinen manuaali- tai automaattivaihteisto.
Aiheesta muualla

Kuvia tai muita tiedostoja aiheesta Mazda CX-30 Wikimedia Commonsissa
Marit af Björkesten

Marit af Björkesten
Marit Valentina af Björkesten, o.s. Pennanen (s. 15. elokuuta 1970) on suomenruotsalainen toimittaja ja johtaja. Vuodesta 2020 lähtien hän on Ylen Strategia ja asiakkuusjohtaja.
Ennen sitä hän oli vuodesta 2012 lähtien Svenska Ylen johtaja ja sitä kautta myös televisiokanavan Yle Fem, radiokanavien Yle Radio Vega ja Yle X3M sekä Suomen suurimman verkkopalvelun. Keväällä 2017 Björkesten nimitettiin Ylen uutis- ja ajankohtaistoiminnan sijaistavaksi johtajaksi ja vastaavaksi toimittajaksi Atte Jääskeläisen tilalle.  Hänellä on takanaan pitkä ura Hufvudstadsbladetissa, jossa hän oli varapäätoimittaja ja pääkirjoitustoimituksen esimies 2009–2012, kulttuuritoimituksen esimies ja kulttuurituottaja 2003–2009, uutistuottaja 2002–2003, uutisreportteri, artikkelitoimittaja ja urheilutoimittaja 1997–2002.
Aiheesta muualla

af Björkestens profil på Svenska Yles webbplats
Masato Katō

| Masato Katō> Henkilötiedot |
| --- | --- |
Syntynyt: 28. maaliskuuta 1963 (ikä 61)
Ammatti:  Videopelisuunnittelija
Masato Katō (jap. 加藤正人, Katō Masato, s. 28. maaliskuuta 1963) on japanilainen videopelisuunnittelija. Katō on osallitsunut Tecmon ja Squaren kehittämien pelien suunnitteluun. Hänen työnsä on koostunut lähinnä käsikirjoittamisesta, ja sen lisäksi hän on toiminut muun muassa ohjaajana.
Ura

Valmistuttuaan collegesta Katō toimi noin vuoden ajan osa-aikaisena animoijana ja siirtyi sen jälkeen pelisuunnittelun pariin. Hänen ensimmäinen pelityönsä oli Tecmon vuonna 1988 julkaisema Famicom-peli Captain Tsubasa, jossa hän keskittyi sprite-grafiikan luomiseen. Peliä seuranneissa Ninja Gaiden -peleissä hän työskenteli pelikuvien piirtäjänä (Ninja Gaiden,  Ninja Gaiden II), käsikirjoittana (Ninja Gaiden II) ja toimintakohtien ohjaajana (Ninja Gaiden III). Hänen työnsä käsikirjoittajana ja grafiikan työstäjänä jatkuivat animesarjan Nadia: The Secret of Blue Waterin videopelisovituksessa ja Gainaxin Princess Maker 2:ssa.
Katōn ensimmäinen projekti Squarella oli vuonna 1995 julkaistu Chrono Trigger, jossa hän käsikirjoittamisen ohella osallistui pelin alkuperäisen tarinan kirjoittamiseen. Peliä seuranneita käsikirjoitustöitä Squarella olivat Radical Dreamers: Nusumenai hōseki, Final Fantasy VII, Xenogears ja Chrono Cross. Radical Dreamersissa ja Chrono Crossissa hän toimi myös ohjaajan tehtävässä. Squarella hän vastasi myös vuonna 2002 ilmestyneen Final Fantasy XI:n juonesta.
Square-pelien jälkeen Katō on käsikirjoittanut esimerkiksi Namcon Baten Kaitos: Eternal Wings and the Lost Oceanin ja Square Enixin Heroes of Mana -pelin. Muissa Seiken densetsu -sarjaan kuuluvissa peleissä, Children of Manassa ja Seiken densetsu 4:ssä, hän keskittyi juonen laatimiseen.
Aiheesta muualla

Masato Katō MobyGamesissa (englanniksi)